Люксембург (град)
Люксембург ( – Лецебург; ; ) е столица на Великото Херцогство Люксембург. Административен център е на Люксембургски окръг и Люксембургски кантон. Обособен е в самостоятелна градска община с площ 51,24 км2.

География 
Люксембург е разположен в центъра на Западна Европа, на около 188 км от Брюксел, 289 км от Париж и 190 км от Кьолн.

История 
За пръв път селището е споменато в писмен източник през 963 година. Градски права получава през 1244 година. Има запазени до днес архитектурни паметници и сгради в романски, готически, ренесансов и бароков стил.

Население 
Към 2010 г. общността на Люксембург наброява около 92 хил. жители, а заедно с околностите – около 104 хил.

Етнически състав:
 люксембургци – 41,58 %
 чужденци – 58,42 %
 португалци – 14 518 души
 французи – 8818 души
 италианци – 5650 души
 белгийци – 3534 души
 германци – 2753 души
 британци – 1794 души
 испанци – 1490 души
 шведи – 870 души

Демографско развитие:

Други 
Люксембург е един от най-богатите градове в света, развит в областта на банковото и административното дело. Градът е седалище на няколко институции на Европейския съюз, сред които: Европейският съд, Европейската сметна палата и Европейската инвестиционна банка.

Личности 
 Родени
 Робер Шуман (1886 – 1963), френски политик
 Херман фон Франсоа – немски генерал
 Алфред фон Кеслер – немски генерал
 Ане Кремер – люксембургска тенисистка
 Джеф Щрасер – люксембургски футболист, национал
 Гастон Торн – люксембургски политик

Побратимени градове 
  Мец, Франция

Фотогалерия